Mihhail Fradkov
Mihhail Jefimovitš Fradkov (vene keeles Михаил Ефимович Фрадков; sündinud 1. septembril 1950 Kuibõševi oblastis) on Venemaa riigiametnik ja poliitik, peaminister 2004–2007. Jaanuarist 2017 Venemaa Strateegiliste Uuringute Instituudi direktor. 2000. aastast on ta Venemaa Föderatsiooni 1. klassi tõeline riiginõunik. Fradkov sündis Kuibõševi oblasti Krasnojarski rajooni Kurumotši asunduses.